**Ministru kabineta noteikumu projekta „****Grozījumi Ministru kabineta 2009. gada 18. augusta noteikumos Nr.926 „Noteikumi par sevišķā veidā veicamiem operatīvās darbības pasākumiem speciāli radītu vai pielāgotu iekārtu, ierīču vai instrumentu un to komponentu apriti””**

**sākotnējās ietekmes novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta pirmā daļa un Ministra kabineta 2012. gada 27. jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””. |
| 2. | Pašreizējā situācija un problēmas | Ministru kabineta 2009. gada 18. augusta noteikumu Nr.926 „Noteikumi par sevišķā veidā veicamiem operatīvās darbības pasākumiem speciāli radītu vai pielāgotu iekārtu, ierīču vai instrumentu un to komponentu apriti” (turpmāk – noteikumi Nr. 926) 59. punkts paredz valsts nodevas apmēru latos par Latvijas Republikas Nacionālajā stratēģiskas nozīmes preču un pakalpojumu sarakstā minēto sevišķā veidā veicamiem operatīvās darbības pasākumiem speciāli radītu vai pielāgotu iekārtu, ierīču vai instrumentu un to komponentu (turpmāk – speciālās ierīces) noteikta parauga speciālās atļaujas (licences) komercdarbībai (turpmāk – speciālā atļauja (licence)) izsniegšanu, un 60. punkts par speciālās atļaujas (licences) saņemšanu atkārtoti vai speciālās atļaujas (licences) dublikāta saņemšanu. Ņemot vērā to, ka, atbilstoši Ministru kabineta 2012. gada 27. jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam normatīvos aktus, kuros minētas latos izteiktas naudas summas, ir jākonvertē uz *euro* līdz 2014. gada 1. janvārim, līdz ar to nepieciešams noteikumu Nr. 926 59. un 60  punktā valsts nodevas apmēru noteikt *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz, ka par speciālās atļaujas (licences) izsniegšanu maksājama valsts nodeva 1422,87,57 *euro* apmērā un par speciālās atļaujas (licences) saņemšanu atkārtoti vai speciālās atļaujas (licences) dublikāta saņemšanu maksājama valsts nodeva 14,23 *euro* apmērā.Grozījumi sagatavoti atbilstoši *Euro* ieviešanas kārtības likuma 6.panta otrajai daļai.Aprēķins veikts izmantojot Latvijas Bankas noteikto oficiālo kursu EUR 1=LVL 0,702804. Aprēķina rezultātā netiek radīta ietekme uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. |  Cita informācija | Nav. |

Anotācijas II, III, IV, V, VI un VII sadaļa –projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

19.09.2013. 9:40

Laviņa

67208949, juristi@dp.gov.lv